CELEX: 62010CJ0200
Language: mt
Date: 2011-05-05 00:00:00
Title: Sentenza tal-Qorti tal-Ġustizzja (It-Tmien Awla) tal-5 ta' Mejju 2011. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea. # Appell - Klawżola ta' arbitraġġ - Kuntratt dwar sostenn finanzjarju Komunitarju allokat lil proġett fil-kuntest tal-programm 'eContent' - Xoljiment tal-kuntratt mill-Kummissjoni - Rimbors tal-ispejjeż eliġibbli - Motivazzjoni tas-sentenza tal-Qorti Ġenerali. # Kawża C-200/10 P.

Sentenza tal-Qorti tal-Ġustizzja (It-Tmien Awla) tal-5 ta’ Mejju 2011 – Evropaïki Dynamiki vs Il-Kummissjoni
      (Kawża C-200/10 P)
      “Appell – Klawżola ta’ arbitraġġ – Kuntratt dwar sostenn finanzjarju Komunitarju allokat lil proġett fil-kuntest tal-programm ‘eContent’ – Rexissjoni tal-kuntratt mill-Kummissjoni – Rimbors tal-ispejjeż eliġibbli – Motivazzjoni tas-sentenza tal-Qorti Ġenerali”
      1.                     Proċedura - Eċċezzjoni ta’ inammissibbiltà - Eċċezzjoni mhux sostnuta minn argumenti preċiżi - Ċaħda tal-eċċezzjoni (Regoli
            tal-Proċedura tal-Qorti tal-Ġustizzja, Artikolu 91) (ara l-punti 17-19)
      2.                     Appell - Aggravji - Ksur tal-obbligu li tingħata risposta għall-aggravji u għat-talbiet tal-partijiet - Aggravju intiż sabiex
            jipprova l-eliġibbiltà ta’ spejjeż li jirriżultaw mill-eżekuzzjoni ta’ kuntratt dwar sostenn finanzjarju tal-Unjoni għal proġett
            fil-kuntest ta’ programm b’kontenut elettroniku - Nuqqas tal-Qorti Ġenerali li tagħti deċiżjoni - Appell fondat (Artikolu
            272 TFUE; Statut tal-Qorti tal-Ġustizzja, l-ewwel paragrafu tal-Artikolu 58) (ara l-punti 32, 33, 42, 43)
      3.                     Appell - Aggravji - Motiv ippreżentat għall-ewwel darba fil-kuntest tal-appell - Inammissibbiltà (Regoli tal-Proċedura tal-Qorti
            tal-Ġustizzja, Artikolu 113(1)) (ara l-punti 67, 68)
      4.                     Appell - Aggravji - Evalwazzjoni żbaljata tal-fatti - Inammissibbiltà - Stħarriġ mill-Qorti tal-Ġustizzja tal-evalwazzjoni
            tal-fatti sottomessi lill-Qorti Ġenerali - Esklużjoni ħlief fil-każ ta’ żnaturament (Artikolu 256 TFUE; Statut tal-Qorti tal-Ġustizzja,
            l-ewwel paragrafu tal-Artikolu 58) (ara l-punti 81-84)
      Suġġett 
      
         
               Appell mis-sentenza tal-Qorti Ġenerali (Ir-Raba’ Awla), tad-9 ta’ Frar 2010, Evropaïki Dynamiki vs Il-Kummissjoni (T-340/07),
                  li permezz tagħha l-Qorti Ġenerali ċaħdet rikors ibbażat fuq klawżola ta’ arbitraġġ intiża sabiex tikseb il-kundanna tal-Kummissjoni
                  għall-ħlas, minn naħa, tas-somom allegatament dovuti lill-appellanti u, min-naħa l-oħra, tad-danni wara r-rexissjoni tal-kuntratt
                  dwar sostenn finanzjarju Komunitarju allokat lill-proġett “e-Content Exposure and Business Opportunities” (“EEBO”) (Kuntratt
                  Nru EDC-53007 EEBO/27873), konkluż fil-kuntest tal-Programm Komunitarju multiannwali intiż sabiex jistimola l-iżvilupp u l-użu
                  tal-kontenut diġitali Ewropew fuq in-netwerks mondjali u sabiex jippromwovi d-diversità lingwistika fis-soċjetà tal-informazzjoni
                  (Programm “eContent”).
               
            Dispożittiv
      
         
                  1)
               
               
                  
               
               
                  	Is-sentenza tal-Qorti Ġenerali tal-Unjoni Ewropea, tad-9 ta’ Frar 2010, Evropaïki Dynamiki vs Il-Kummissjoni (T-340/07) hija
                     annullata sa fejn, permezz ta’ din is-sentenza, il-Qorti Ġenerali naqset milli tagħti deċiżjoni dwar it-talbiet ta’ Evropaïki
                     Dynamiki – Proigmena Systimata Tilepikoinonion Pliroforikis kai Tilematikis AE intizi, minkejja x-xoljiment tal-kuntratt EDC
                     53007 EEBO/27873, sabiex il-Kummissjoni tiġi kkundannata tħallasha s-somma ta’ EUR 172 588.62, li tikkorrispondi għall-ispejjeż
                     li għadhom ma ġewx irrimborsati mill-Kummissjoni u li ġew sostnuti minnha fil-kuntest tal-imsemmi kuntratt.
                  
               
            
         
                  2)
               
               
                  
               
               
                  	Il-kawża hija rrinvjata quddiem il-Qorti Ġenerali tal-Unjoni sabiex tagħti deċiżjoni dwar l-imsemmija talbiet ta’ Evropaïki
                     Dynamiki – Proigmena Systimata Tilepikoinonion Pliroforikis kai Tilematikis AE.
                  
               
            
         
                  3)
               
               
                  
               
               
                  	L-ispejjeż huma rriżervati.